26 



eontentus fere aqueus sit, cum in glandulis plerumque oleo- 

 sus aut resinosus reperiatur. 



Interdum totam herbam tegunt, succo turgente, exem- 

 plo notissimo Mesembrianthemi crystallini. Et in aliis suc- 

 culentis occurrunt. 



In Mesembrianthemis variis singulari modo constru- 

 ctae reperiuntur, solidae aut magis minusve cavae, cellulis 

 vero intra ipsas non conspicuis, membrana exteriore antror- 

 sum interdum in pileolum exeunte, compage interiore in 

 ipsum pileolum continuata. 



Variae sunt structurae et denuo observandae. 



Cum epidermide detracta non raro optime se- 

 cedunt. 



125. Papillae sunt cellulae parenchjmatis su- 

 pra epidermidem elevatae, nec non sub- 

 inde prolongatae. 



Cellulae de quibus nunc sermo est, epidermidi non 

 impositae sunt, sed ex ipsa hinc iiide prominent, et inde 

 superficiem inaequalem tuberculosam reddunt. 



Variae sunt formae, globosae, semiglobosae, pyrifor- 

 mes, in pileum etiam septatum abeuntes, qui vero ab aliis 

 pilis apice obtusissimo differunt. Non raro materia gru- 

 mosa granulisque refertae sunt. 



In stigmate praesertim reperiuntur, nec non in canali 

 stigmatico. 



In petalis quoque frequentes sunt, varia prominentia 

 et saepe parum e superficie emersae. Hinc nitor gratus 

 corollarum et si plane deficiunt facies sordida corollae 

 Plantaginis. 



